हुण पोस्टमास्टर होरें गी अली दे हिरदे दी, ओदी आत्मा दी समझ आवा करदी ही। अपनी धियु दी खबर नई आई ते उनेंगी इक रात शशोपंज इच गजारनी पई तां उन्दा हिरदा उस बुड्डे गितै हमदर्दी कन्ने पर्सिज्जली गेया। उस बचारे नै पिछले पंज बरे इस्सै शशोपंज दियां रातां कियां गुजारियां हो‌ङन। जिसलै घड़यौले पजे दी टनकोर कराई तां कुसै भित्त ठकोरेया। पोस्टमास्टर होरैं समझया अली आया ऐ। ओ झटरट कुरसी परा उट्ठे। उन्दा पिता दा हिरदा पिता दे हिरदे दी वेदना पशाना करदा हा। उनें झट दर्वाजा खोलेया।